Օնիխոլիզիս

[մինի|Ձախ ձեռքի օնիխոլիզիս՝ ախտահարված են [Մատնեմատ|մատնեմատը և ճկույթը]]
**Օնիխոլիզիս,** եղունգի մասնակի կամ լրիվ տարանջատում մաշկային հենարանից, որը սովորաբար սկսվում է ծայրից կամ կողքերից։ Առաջանում է դատարկ տարածություն, փոխվում է մաշկի բնական գույնը՝ դառնալով բաց կապույտից մինչև սպիտակ, երբեմն էլ դեղին կամ շագանակագույն։ Ձեռքին այն հատկապես հանդիպում է մատնեմատի վրա, բայց կարող է առաջանալ նաև ցանկացած այլ մատի եղունգին։  Նաև կարող են ախտահարվել ոտքի մատները։

Օնիխոլիզիսը կարող է առաջանալ բազմաթիվ այլ հիվանդությունների դեպքում, այդ թվում՝ փսորիազ։ Հիպերթիրեոզի դեպքում, այն ​​ենթադրաբար պայմանավորված է սիմպաթիկ գերակտիվությամբ։ Նաև կարող է զարգանալ վարակների կամ վնասվածքների դեպքում։

## Պատճառներ
* Բակտերիալ կամ սնկային վարակ
* Եղունգի թիթեղի վնասվածք՝ հարված, խորը կտրվածք, այրվածքներ և այլն
* Մատնահարդարում և պեդիկյուր
* Մաշկային հիվանդություններ՝ պսորիազ, դերմատիտ
* Արյան պերիֆերիկ շրջանառության խանգարում, օրինակ՝ Ռեյնոյի համախտանիշ
* Աուտոիմուն հիվանդություններ՝ հիպերթիրեոզ, հիպոթիրեոզ, ռեակտիվ արթրիտ, պորֆիրիա
* Լվացքի միջոցների նկատմամբ ալերգիա (օրինակ՝ ամանները մերկ ձեռքերով լվանալը, լվացքի միջոցների վրա հիմնված օճառներ օգտագործելը)
* Լյարդի, երիկամների, ստամոքսի, ինչպես նաև սիրտ–տանոթային, նյարդային կամ էնդոկրին համակարգերի՝ սուր և քրոնիկ հիվանդություններ
* Սուր լյարդային անբավարարություն ունեցող հիվանդների մոտ կարող է առաջանալ մազաթափություն, ինչպես նաև եղունգների ախտահարում, ինչպիսիք են՝ եղունգի հիպերտրոֆիա, լեյկոնիխիա կամ օնիխոլիզիս
* Օնիխոմիկոզ
* Այն տարածված է բալետի պարողների մոտ
* Քիմիաթերապիա (ցիտոտոքսիկ նյութեր՝ դոքսոռուբիցին, ալկալոիդներ և այլն)
* Երիկամային անբավարարություն

## Բուժում
Օնիխոլիզիսի բուժման ժամանակ հիմնական ջանքերն ուղղված են եղունգների՝ եղջերային թիթեղների անջատման պատճառները վերացնելուն և դրա նորմալ վիճակի արագ վերականգնմանը։ Հասկանալու համար, թե ինչպես բուժել օնիխոլիզիսը, յուրաքանչյուր կոնկրետ դեպքում, կատարվում է մանրակրկիտ ախտորոշում: Եթե ախտահարման պատճառը ֆիզիկական վնասվածքն է, ապա եղունգների պատշաճ խնամքի դեպքում կարելի է խուսափել իրավիճակի վատթարացումից։ Վարակի դեպքում բուժման համար պետք է դիմել մաշկաբանի։ Եթե ​​եղունգը զգալիորեն անջատվել է մաշկային շերտից, այն, ամենայն հավանականությամբ, անհրաժեշտ կլինի հեռացնել։ Այս դեպքում եղունգների ուղղումը կարող է իրականացվել վիրաբույժի կողմից: Ձեռքի կամ ոտքի մատների վրա օնիխոլիզիսի բուժման ընթացքում խստիվ արգելվում է ցանկացած տրավմատիկ ընթացակարգ, այդ թվում՝ եղունգների երկարացում, դեկորատիվ լաքերի և ագրեսիվ քիմիական հեղուկների օգտագործում: Խնդիրը վերացնելուց հետո եղունգները կարիք ունեն պատշաճ խնամքի՝ օնիխոլիզիսի կրկնությունից խուսափելու համար։
մինի|21-ամյա կնոջ եղունգների օնիխոլիզիս (թեթև ձև)

Սնկային ախտահարումից առաջացած օնիխոլիզիսը բուժվում է հակասնկային դեղամիջոցներով, ինչպիսիք են՝ տերբինաֆին և իտրակոնազոլ, որոնք պետք է ընդունել 6-8 շաբաթվա ընթացքում՝ հաբերի տեսքով։ Ի դեպ, դա սնկային վարակ է, որը ամենից հաճախ ախտահարում է ոտքի եղունգները, առաջացնելով՝ օնիխոլիզիս : Սնկային սպորները կարող են ներթափանցել եղունգի և փափուկ հյուսվածքների միջև գտնվող «գրպանը», շոգեբաղնիք կամ լողավազան այցելելիս, կարող են ներթափանցել վատ ախտահանված պեդիկյուրի գործիքներով կամ պարզապես վարակվել ընտանիքի մեկ այլ անդամից։ Նեղ կոշիկները, վիտամինների պակասը և աուտոիմուն հիվանդությունների առկայությունը նպաստում են վարակի զարգացմանը, որի առաջին և հիմնական դրսևորումներից մեկը կարող է լինել ոտքերի եղունգների օնիխոլիզիս։

Եթե ​​այն պայմանավորված չէ սնկային կամ մաշկային հիվանդություններով, ապա անհրաժեշտ է կանխել դրա հիմնական պատճառը (դա կարող է տևել մեկ ամսից ավել): Որպես օժանդակ միջոց այս ժամանակահատվածում, կարելի է օգտագործել հակասեպտիկ և հակաբորբոքային դեղամիջոցներ: Բացի այդ, բժիշկը կարող է նշանակել դեղամիջոցներ, որոնք բարելավում են եղունգների արյան շրջանառությունը: Ոտքի կամ ձեռքի եղունգների հետվնասվածքային օնիխոլիզիսը բուժվում է նմանատիպ մեթոդներով՝ հիմնվելով անհատապես ընտրված դեղորայքային թերապիայի, վիտամինային թերապիայի և տնային պատշաճ խնամքի վրա:

Եթե հիմնական պատճառը չի հայտնաբերվում, և եղունգը շարունակում է անջատվել՝ չնայած կոնսերվատիվ բուժմանը, եղունգի մակերեսին կարող է սկսվել ձևավորվել բջիջների հատիկավոր շերտ։ Վեց ամիս անց այս շերտը, հավանաբար, կկանխի եղունգի նոր հյուսվածքի ձևավորմանը, հնարավոր է՝ բերելով մշտական ​​​​դեֆորմացիայի։

## Ստուգաբանություն
Օնիխոլիզիս բառը ծագում է օնիխո- բառից, ։

## Տես նաև
* Օնիխոգրիֆոզ
* Օնիխոկրիպտոզ

## Ծանոթագրություններ

## Արտաքին հղումներ

Կատեգորիա:Ախտանիշներ
Կատեգորիա:Ախտանիշներ և նշաններ
Կատեգորիա:Ախտորոշագիտություն
Կատեգորիա:Բժշկական ախտորոշում
Կատեգորիա:Բուժում
Կատեգորիա:Հիվանդություններ այբբենական կարգով
Կատեգորիա:Հիվանդություններ ըստ օրգան համակարգերի
Կատեգորիա:Հիվանդություններ և խանգարումներ ըստ համակարգի
Կատեգորիա:Մաշկաբանություն
Կատեգորիա:Մաշկային հիվանդություններ
Կատեգորիա:Պաթոլոգիական փոփոխություններ
Կատեգորիա:Սնկային հիվանդություններ
Կատեգորիա:Ֆիզիոլոգիա